4 
hinanden indenfor Forstuen (s. Mon. d. Inst. I, XL, d. 1. 2. 3). 
Et lignende Exempel findes i Poggio Gaiella ved Chiusi, og en 
ganske mærkelig Tvedeling findes i Grotta Sergardi nedenfor 
Cortona, hvor to Gange ved Siden af hinanden føre ind til 
Gravkamrene. Fra Vulci anføres et Exempel paa 4 Kamre ved 
Siden af hinanden (smstds. a. 13). 
Gravkamrenes Størrelse gjør det oftere nødvendigt at støtte 
Loftet ved Piller, hvad enten det nu er den naturlige Steen, 
man lader staae og giver Skikkelse af en Pille, eller det er en 
frit opmuret Støtte. Vi finde Grave med een saadan Pille, som 
i Bomarzo (Mon. d. Inst. I, XL, c. 2. 3) og Pompeiernes Grav 
ved Tarqvinii (Mon. d. Inst. II, Tav. TIL). Ogsaa ved Chiusi 
findes en saadan, som jeg ikke erindrer at have seet omtalt 
andensteds. Den ligger S. O. for Byen, næsten lige under 
Casuccinis Forpagtergaard. Den er indrettet til 3 Lig. Pillen 
er cylinderformig, men har en fiirkantet Plade for oven og for 
neden. I Cære finde vi oftere Grave med 2 Piller, og den store 
Grotta del Cardinale ved Tarqvinii har 4. i 
Den Skik at brænde Ligene blev efterhaanden almindelig i 
Etrurien ligesom i hele det gamle Italien, men den ældre Skik 
var at jorde dem ubrændte.  Etruskerne bevarede bestandig en 
Erindring herom, idet de ikke gjemte Asken i Krukker, men i 
smaa Sarkophager, de saakaldte Askekister. - Den ældre Skik 
har ogsaa i lang Tid holdt sig ved Siden af den senere. I 
flere Grave har man fundet baade virkelige Sarkophager og 
Askekister. Andre Steder, som ved Cære, finder man langt flere 
Spor af egentlig Begravelse end af Brænding. Derfor ere de 
etruskiske Gravkamre saa ofte omgivne med Steenbænke. Idet man 
udhuggede Graven i Klippen, lod man et bredt Trin eller Bænk, 
af en Ålens Høide omtrent, staae langs med Siderne. Paa 
denne Bænk skulde Ligene lægges. Var man ret omhyggelig 
for den Afdøde, tilhuggede man Steenbænken i Lighed med en 
Seng eller Løibænk. Benene, Sagningen, Puderne, især de to 
Hovedpuder, udførtes i Relief, og bragtes ved Stuk og ved 
